Victor Matfield - Wikipedia
11 Mei 1977 (1977-05-11) (39 jaar oud)
korrek soos op 26 Februarie 2016.
korrek soos op 31 Oktober 2015.
Victor Matfield (gebore 11 Mei 1977, Pietersburg) is 'n Suid-Afrikaanse rugbyspeler wat tans vir die Springbokke, die Bulls (Superrugbyspan) en die Blou Bulle (Curriebeker) speel, nadat hy aanvanklik in 2011 eers uitgetree het as speler. Hy het ook voorheen vir die Griekwas en die Cats gespeel. Hy is Suid-Afrika se 52ste Springbokkaptein en was kaptein in twintig toetse.
1 Victor as jongmens
2 Sy onder-21-dae
5 Ander hoogtepunte en pryse
6 Loopbaan na rugbyspeler
Victor as jongmens[wysig | wysig bron]
Victor is in Pietersburg gebore; sy ouers is Fai en Hettie Matfield en hy het ook 'n suster, Trudie. Beide sy ouers was onderwysers. Hy het in 'n sporthuis grootgeword en het tennis, rugby, gholf en krieket gespeel. Hy was in Laerskool Pietersburg-Noord, waar hy in graad 7 hoofseun was, en het in 1995 aan die Hoërskool Pietersburg gematrikuleer met drie onderskeidings. Hy word in 1993/4 en 1994/5 vir die Verre-Noord provinsiale krieketspan gekies en in 1994/5 vir die rugbyspan.
Sy onder-21-dae[wysig | wysig bron]
Na matriek aanvaar hy in 1996 'n kontrak van die Blou Bulle en studeer aan die Universiteit van Pretoria. Na sy eerste wedstryd vir Boekenhoutkoshuis se onder-21-span word hy opgeroep om vir Tukkies se onder-21-span uit te draf. In dieselfde jaar word hy vir die Blou Bulle se onder-21-span gekies vir wie hy drie jaar lank speel. In 1997 haal hy die Suid-Afrikaanse onder-21-span en neem deel aan die Suidelike Halfrond onder-21-kampioenskap in Australië. In 1998 speel hy sewe keer vir die Blou Bulle se senior span in die Vodacombeker-reeks. Aan die einde van die seisoen aanvaar hy 'n kontrak by Griekwas en verhuis na Kimberley.
Hy verteenwoordig Griekwas in die Vodacombeker-reeks en Curriebeker-reeks in 1999 en maak ook op 21-jarige ouderdom sy buiging vir die Cats (later die Lions) in die Super 12-reeks. In 2000 speel Victor steeds vir die Griekwas in die twee reekse en verteenwoordig weer die Cats in die Super 12. Hy word gekies vir die Suid-Afrikaanse onder-23-span wat aan 'n Afrika-reeks deelneem. Hy voer ook die Griekwas aan in 'n voorwedstryd teen die SA Barbarians-span op Ellispark waar die Springbokke en die All Blacks kragte meet. Aan die einde van 2000 aanvaar hy weereens 'n aanbod van die Blou Bulle en keer terug na Pretoria.
Aan die einde van 2000 word Victor gekies vir die Springboktoergroep na Argentinië en Brittanje. Hy speel egter slegs vir die weekspan. Op 30 Junie 2001 speel hy in sy eerste toets teen Italië. Hy het in al sy toetse as slot gespeel.
Terugkeer as kaptein (7 Junie 2014)
Twee toetse was gelykop en veertig keer was hy aan die verloorkant.
Op 26 November 2011 maak hy (vir eers) sy laaste internasionale rugbyverskyning toe hy die Britse Barbarians aanvoer teen die Wallabies.
Ander hoogtepunte en pryse[wysig | wysig bron]
Hy was deel van die Bulls wat die Super 14 in 2007, 2009 en 2010 gewen het.
Hy was ook deel van die Blou Bulspanne wat drie Curriebekers verower het gedurende 2002, 2004 en 2009.
Gedurende 2009 was hy in die Springbokspan wat die reeks teen die Britse en Ierse Leeus gewen het.
Loopbaan na rugbyspeler[wysig | wysig bron]
Matfield was gedurende 2012 'n analis en kommentator vir SuperSport en in 2013 was hy deel van die Blou Bulle se afrigtingspan.
Victor: My Reis. De Jong Borchardt. 2011. ISBN 978-1-77022-145-1
Victor Matfield by SARugby.co.za
Victor Matfield by www.genslin.us/bokke
Victor Matfield op itsrugby.co.uk
Voorspelers: Willem Alberts - Bakkies Botha - Keegan Daniel - Bismarck du Plessis - Jannie du Plessis - Ryan Kankowski - Victor Matfield (kaptein) - Tendai Mtawarira - Chiliboy Ralepelle - Juan Smith - Deon Stegmann - Pierre Spies - Adriaan Strauss - CJ van der Linde - Flip van der Merwe
Agterspelers: Gio Aplon - Bjorn Basson - Jean de Villiers - Bryan Habana - Francois Hougaard - Adrian Jacobs - Zane Kirchner - Patrick Lambie - Lwazi Mvovo - Wynand Olivier - Ruan Pienaar - François Steyn - Morné Steyn
Voorspelers: - Willem Alberts - Bakkies Botha - Schalk Brits - Schalk Burger - Marcell Coetzee - Lood de Jager - Bismarck du Plessis - Jannie du Plessis - Eben Etzebeth - Stephan Lewies - Francois Louw - Oupa Mohoje - Tendai Mtawarira - Trevor Nyakane - Coenie Oosthuizen - Julian Redelinghuys - Gurthrö Steenkamp - Adriaan Strauss - Flip van der Merwe - Marcel van der Merwe - Duane Vermeulen -
Ontsluit van "https://af.wikipedia.org/w/index.php?title=Victor_Matfield&oldid=1465825"	Kategorieë: SpringbokrugbyspelersSuid-Afrikaanse rugbyspelersCats rugbyspelersBulls rugbyspelers	Navigasie-keuseskerm
BrezhonegDeutschEnglishEspañolFrançaisItalianoPolskiСрпски / srpski	Wysig skakels	Die bladsy is laas op 3 Julie 2016 om 14:11 bygewerk.